Hambali School 


IZALA E NAJASAT, Notes for episode 13-14 
NAJASATON KA BAYAAN 


IZALA E NAJASAT (Jism.KapDe.Zameen.etc SE 

Najasat duur karne ke Tareeqe) 

(Episode-13) 


1. JISM SE NAJASAT KA ASAR DUUR KARNA 

Jism par najasat lag jaaye to us ko paani se dhokar najsat ka asar 
duur kiya jaana chahiye. 

2. ZAMEEN AUR US SE LAGEY HUE PATHAR 

Zameen aur us se lagey hue pathar aur deewaroN par agar najasat 
lag jaaye to un ko ek baar dhona kaafi hai. Is ek baar mein najasat ka 
jirm(body), buu aur rang duur hona chahiye. Agar yeh duur nahi 
honge to is ka matlab yeh hoga ke najasat us jagah moujood hai aur 
wo jagah paak nahi hui hai.Kabhi najasat ka jirm suukh jaata hai, aisi 
soorat mein jirm ko poori tarah duur karna zaroori hai. 

Kabhi najasat zameen par moujud miTTi meiN mil jaati hai, aisi 
soorat meiN utni miTTi nikaal kar alag karna zaroori hota hai. 


3. KAPDE 

KapDoN par najasat lag jaaye to saat(7) baar dhona zaruri hai. Lekin 
kapDoN par najasat kutte/suwwar ki lag jaaye to saat baar dhone 
meiN ek baar mitti ya saabun se bhi dhona chahiye. Afzal yeh hai ke 
pehli baar saabun lagaaya jaaye. 

Agar najasat ka asar saat baar meiN duur na ho to us ko mazeed 
dhona, ragaDna, khirochna, patthar par paTakna, ulaTna, 
palaTna,nichoDna chahiye yahaN tak ke najasat ka asar duur ho 
jaaye. Agar yeh sab karne ke baad bhi najasat ka asar baaqi rehta hai 
to koi muzaayeqa nahi hai, yaani ab wo kapDa paak ho gaya hai. Agar 
kapDe par najasat ka maza baaqi rehta to yeh najasat ka baaqi rehna 
hai. 

Kisi cheez par najasat lagne ka yaqeen ho aur uski jagah maloom na 
ho to wo poori cheez dhona zaruri hai. For example: Aasteen par 

najasat lagne ka yaqeen tha magar najasat aasteen par kis jagah lagi 
thi yeh yaad nahi tha to poori aasteen dhona zaruri hai. Aur agar 
paaoN par najasat lagne ka yaqeen tha magar paaoN par konsi jagah 
najasat lagi thi yaad na raha to poora paaoN dhona zaruri hai. 

NAJAASATOn KA BAYAAN 

(Episode-14) 

Insaan, jaanwar ke jism se nikalne waali konsi rutubateN paak/najis 
haiN aur is ke elawa konsi cheezeN najis haiN, is ki tafseel zail 
(following) meiN aa rahi hai: 

INSAAN 

PAAK: Insaan ke jism se nikalne wala thook, aansu, paseena, rent, 
muqaat(mucous) paak hota hai. 

PAAK/NAJIS: Insaan ki mani(semen) ke paak hone meiN eqtelaaf hai, 
lekin is ke paak hone ki riwayat qawi hai. Yaani Insaan ki mani paak 
hoti hai kyu ke us se insaan ki taqleeq(creation) hoti hai. 

Insaan ki mazi(wo patli rutubat hai jo shehwat ki haalat meiN mani 
nikalne se pehle nikalti hai) ke najis hone meiN bhi eqtelaaf hai, lekin 
is ke na-paak hone ki riwayat qawi hai. Mazi agar kapDoN par lag 
jaaye to us kapDe ko tar(wet) kar dene se paaki haasil ho jaati hai. 

Aurat ki sharmgaah ki rutubat ke paak hone meiN bhi eqtelaaf hai, 
lekin us ke paak hone ki riwayat qawi hai. 

NAJIS: Peshaab, paaqaan, wadee(wo rutubat jo peshaab karne ke 
baad thoDi si nikalti hai) najis hai. 

Khoon, peep, qaye bhi najis haiN, lekin agaryeh miqdaar meiN thoDe 
hoN to maaf haiN. 

Nau-maulood laDka 

Aisa doodh peeta laDka(male new born) jo apni qaahish se kuch nahi 
khaata, us ka peshab aur qaye paak hai. Agar us ka peshab kapDoN 
par lag jaaye to sirf kapDe ko tar(wet) kar dena kaafi hai. lekiN nau- 
maulood laDki ka peshab na-paak hai. laDki ke muqaable meiN laDke 

ki najaasat qafeef(halki) hai kyu ke Allah ta'aala ne aurat ko mard ki 
pasli se paida kiya hai aur mard ko miTTi se paida kiya hai. 


JIS KA GOSHT KHAAYA JAAT HAI 

PAAK: bakri, gaaye, ooNT,etc ka peshaab, paqaana, thook, aansu, 
paseena, doodh, qaye paak haiN. Agar kisi jaanwar ki aksar giza 
gilazat hogi to us ka peshab, paqaana najis hoga. Aise jaanwar ko 
teen dinoN tak paak cheezeN khaane meiN dene ke baad peshaab, 
paqaana paak hoga. 

NAJIS:in jaanwaroN ka khoon, peep najis hota hai. 

JIS KA GOSHT NAHI KHAYA JAAT HAI 

WO JAANWAR JIN SE BACHNA MUMKIN HAI: 

1. kutta, suwwar,etc ke sab ajzaa aur sab fuzlaat najis haiN. 

2. Darinde(shikaar karne waale jaanwar), bade parinde (eagle, 
etc), gadha, qachar ke sab ajzaa aur fuzlaat najis hai lekin thoDi 
najasat maaf hai. Ek aur riwayat ke mutabiq in jaanwaroN ke 
ajzaa ka hukm aadmi ke ajzaa ke hukm ki tarah hai. 

WO JIN SE BACHNA MUMKIN NAHI HAI: 

1. Is qism meiN wo jaanwar aate haiN jin se hamaare liye bachna 
mumkin nahi hai aur jo marne ke baad najis ho jaate haiN jaise 
billi. In ke ajzaa aur fuzlaat ka hukm aadmi ke ajzaa aur fuzlaat 
ki tarah ka hai, siwa e mani(semen) ke, aadmi ki mani paak hai 
aur in jaanwaroN ki mani najis hai. 

2. wo jin mein behta hua khoon nahi hota hai, jaise makhi, 
machar,etc ke sab ajzaa aur fuzlaat paak hote hain. 

NASHA AAWAR SAYYAL(FLUID) 

Har wo sayyal jis se nasha aata hai najis hai, chaahe wo angoor se 
banta ho ya koi aur cheez se. Jo nasha aawar cheez sayyal nahi hai 
wo paak hai, magar bhang ke patte najis haiN. 


MURDA JAANWAR KE WO HISSE JO ZINDA REHTE 
WAQT HALAALTHE 

Wo janwar jo zubah ke baGair mar gaya, us ke wo ajzaa jo zinda 
rehne ki haalat meiN halaal the najis haiN, aur in ka khoon rent,etc 
bhi najis hai. Lekin unka oon(wool), baal, par, etc paak hote haiN. 

